text: Sigurð í Jákupsstovu, stjóri á Umhvørvisstovuni, hevur tilnevnt Malene Egeberg Jacobsen til varastjóra, afturat starvi hennara sum deildarleiðari fyri tinglýsing og landsfólkayvirlit. Malene er løgfrøðingur, og hevur arbeitt á Umhvørvisstovuni síðani 2012. Seinastu seks árini sum deildarleiðari. Tænasturnar hjá Umhvørvisstovuni eru í stóran mun fevndar av talgildingini, og fær varastjórin høvuðsábyrgd av at sjálvgreiðslutænastur verða mentar og at tryggja, at dátur hjá Umhvørvisstovuni eru atkomuligar og sjónligar. Í hesum sambandi er eisini nýggj KT-eind sett á stovn. Talgilding og strategisk menning eru liðir í arbeiðnum at seta og halda kós, og eru uppgávur, sum varastjórin og stjórin í felag varða av.
text: #000000